kardosdrur/scandi-wiki huggingface dataset:
Sommerdag ved Roskilde Fjord

Sommerdag ved Roskilde Fjord er et dansk maleri af L.A. Ring fra 1900.

Det er malet med olie på lærred. Det er et hovedværk i 1900-tallets danske malerihistorie. Motivet er en strandeng i forgrunden med fjorden og et kuperet grønt landskab i baggrunden. På fjorden ses en gruppe med tre fiskerbåde. På skibene ses tre master, som minder om de tre kors, hvorpå Jesus og de to røvere hang.

Sommerdag ved Roskilde Fjord hænger på Randers Kunstmuseum og blev i 2006 optaget i Kulturkanonen.

Litteratur 
 Finn Terman Frederiksen, Før solopgang. Omkring et billede af L.A. Ring,

Eksterne henvisninger 
 Sommerdag ved Roskilde Fjord  på Kulturministeriets hjemmeside

Malerier fra 1900
Kulturkanonen
Kultur i Roskilde
Malerier af L.A. Ring
Malerier fra Randers Kunstmuseum
Alex Nielsen

Alex Nielsen (født 26. marts 1958) er en tidligere dansk professionel fodboldspiller. Han har spillet en A-landskamp for  Danmark. Han har siden 2003 været direktør og ansvarhavende chefredaktør for Herning Folkeblad A/S.

Karriere 

Alex Nielsen er især kendt fra sine år som første målmand i Vejle Boldklub. Han kom til VB, da klubbens mangeårige målmand, Niels Wodskou, sagde farvel efter mesterskabssæsonen i 1977. Herefter stod Vejle Boldklub med et målmandsproblem. Løsningen blev ungdomslandsholdets målmand fra Fremad Amager, Alex Nielsen, der samtidig blev klubbens første kontraktspiller.

Alex Nielsen fik debut i 1978 mod Medan og spillede sin afskedskamp i 1987 mod Tjekkoslovakiets OL-hold. I perioden mellem 1978-1987 spillede Alex Nielsen 377 kampe for Vejle Boldklub i landets bedste række. 

Alex Nielsen hørte i mange år til Danmarks absolut bedste målmænd. I 1978 og 1984 vandt han det  danske mesterskab med Vejle Boldklub, mens det i 1981 blev til en guld i  DBUs landspokalturnering.

Kilder 
 Vejle Boldklub

Fodboldspillere fra Danmark
Fodboldspillere fra Vejle Boldklub
Jack Arnold

Jack Arnold (født i New Haven, Connecticut den 14. oktober 1916, død Woodland Hills, Californien, den 17. marts 1992) var en amerikansk filminstruktør.

Han er bedst kendt for flere klassiske science-fiction-film fra 1950'erne og en Peter Sellers-film, The Mouse That Roared. Han var også instruktør på mange amerikanske tv-serier, blandt andet Perry Mason, Peter Gunn, The Brady Bunch og Gilligan's Island.

Udvalgte film 
 It Came from Outer Space (1953)
 Uhyret fra den sorte lagune (1954)
 Revenge of the Creature (1955)
 Tarantula (1955)
 The Incredible Shrinking Man (1957, efter en Richard Matheson-roman)
 No Name on the Bullet (1959, en westernfilm)
 The Mouse That Roared (1959)

Eksterne henvisninger 
 

Filminstruktører fra USA
Souleymane Cissé

Souleymane Cissé (født 21. april 1940) er en filminstruktør fra Mali.

Cissé blev fortryllet af film som barn. Efter at havde studeret i Dakar og Moskva begyndte Cissé at lave dokumentarfilm og kortfilm. I 1974 skabte han sin første lang film, Den Muso. Filmen blev forbudt af kulturministeriet og Cissé selv blev arresteret og fængslet for at havde taget imod franske penge.

I 2007 vandt Cissé en Henri-Langlois-pris.

Udvalgte film 
 Den Muso (Pigen, 1975)
 Baara (1978)
 Finyè (1982)
 Yeelen (1987)
 Waati (1995)

Eksterne henvisninger 

 

Filminstruktører fra Mali
Erik Boye

Erik Boye (født 7. februar 1964) er en tidligere dansk, professionel fodboldspiller (målmand). Efter karrieren som aktiv spiller blev Erik Boye målmandstræner. Han er i dag (pr. 2017) tilknyttet Randers FC som målmandstræner.

Spillerkarriere 

Erik Boye fik sit gennembrud i dansk fodbold, da han skiftede til Vejle Boldklub fra FC Fredericia i 1993. Med Vejle Boldklub var han med til at rykke op i Superligaen, vinde sølvmedaljer i 1997 og deltage i UEFA Cuppen to gange.

I sæsonen 1997/1998 stod han så overbevisende, at kollegerne i landets to bedste rækker valgte ham som landets bedste klubmålmand. Med værdigheden fulgte Tipsbladets Det gyldne bur.

Erik Boye var ad flere omgange på tale til det danske A-landshold, men nåede aldrig at få den oplevelse med. Han afsluttede sin karriere i AGF.

Trænerkarriere 

I 2003 indledte Erik Boye sin trænerkarriere som målmandstræner i SønderjyskE. I fire sæsoner både i Superligaen og 1. division nåede Erik Boye at være spillende træner én gang, i en træningskamp. I 2007 valgte SønderjyskE ikke at forlænge med Erik Boye. I perioden i SønderjyskE arbejdede Erik Boye under tidligere cheftrænere som Søren Kusk, Morten Brunn, Ole Schwennesen og Carsten Broe.

I 2011 blev Erik Boye målmandstræner i Vejle Boldklubs 1. divisions hold. Han arbejde fra juli 2011 til januar 2013 under den tidligere cheftræner Nicolai Wael. Men i december 2012 blev alle funktionærer i Vejle Boldklub fyret, hvis de ikke rykkede op i Superligaen. I januar 2013 blev Nicolai Wael fyret med øjeblikkelig virkning og direktør Kim Brink overtog cheftræner-posten. Da klubben ikke rykkede op, blev Boye dermed fyret.

I maj måned 2013 offentliggjorde Randers FC, at de havde ansat Erik Boye som målmandstræner som afløser for Stephen Paddon.

Noter

Eksterne henvisninger 
 
 Erik Boye målmandstræner  i Vejle Boldklub
 Erik Boye ny træner  i Randers FC

Fodboldspillere fra Danmark
Fodboldspillere fra FC Fredericia
Fodboldspillere fra Vejle Boldklub
Fodboldspillere fra AGF
Nora Ephron

Nora Ephron (født 19. maj 1941, død 26. juni 2012) var en amerikansk filminstruktør, manuskriptforfatter og forfatter.

Ephron blev født i New York City og voksede op i Beverly Hills, Californien. Hendes forældre, Henry og Phoebe Ephron, var begge to dramatikere og manuskriptforfattere. Nora har tre yngre søstre, deriblandt forfatteren Amy Ephron og manuskriptforfatteren Delia Ephron (The Sisterhood of the Traveling Pants).

Nora Ephron var gift tre gange. Anden gang var med Carl Bernstein. Hendes roman Heartburn, senere en film med Jack Nicholson og Meryl Streep, handler om deres liv sammen; Bernstein truede med at anlægge sag.

Udvalgte film

Som instruktør 
 Søvnløs i Seattle (1993)
 Michael (1996)
 You've Got Mail (1998)
 Bewitched (2005)
 Julie & Julia (2009)

Som manuskriptforfatter 
 Silkwood (1983, om Karen Silkwood-affæren)
 Da Harry mødte Sally (1989)

Referencer

Eksterne henvisninger 

 

Filminstruktører fra USA
Manuskriptforfattere fra USA
Ulrich Thychosen

Ulrich Thychosen (født 19. juli 1956) er en tidligere dansk, professionel fodboldspiller.

Karriere 

Ulrich Thychosen startede med at spille fodbold i Vejle FC, der er lillebror til byens store klub, Vejle Boldklub. Han fik debut for Vejle Boldklub den 10. marts 1975 mod Leicester City.

Ulrich Thychosen – bror til VB-angriberen Steen Thychosen – var en driblestærk og teknisk stærk offensiv-spiller, med en god målnæse. Desværre fik han en stor del af karrieren spoleret af knæskader. Alligevel var han med til at vinde  DBU's landspokal med Vejle Boldklub hele tre gange i 1975, 1977, 1981.

Kildehenvisning 
 Vejle Boldklub
 VB Fan 

Fodboldspillere fra Danmark
Fodboldspillere fra Vejle Boldklub
Personer fra Vejle
Sankt Mortens Kirke (Næstved)

Sankt Mortens Kirke er beliggende i Næstved centrum og er en af byens gamle middelalderkirker. Den er kendt fra en tidlig optegnelse omkring 1280, men menes at være bygget og taget i brug omkring 1200.

Kirken, der fra middelalderen blev bygget til at være byens sognekirke, mens de andre kirke var tættere knyttet til ordensvæsenet, er opkaldt efter den legendariske Sankt Martin af Tours, på dansk kaldt Sankt Morten.
Sankt Morten fejrer man i Danmark på Skt. Mortens aften den 10. november (Skt. Mortens Dag er den 11. november). Ifølge legenden ville Martin af Tours ikke udnævnes til biskop og gemte sig i en gåsesti. Gæssene afslørede ham ved deres høje skræppen, hvorefter han blev fundet af sine ivrige tilhængere, der sidenhen kårede ham til biskop. Som tak for sidst skal der gås på bordet hver Sankt Mortens aften til minde om Morten, der gemte sig i gåsestien.
I kirkens hvælvinger kan man se et klart portræt af Sankt Martin af Tours (Sankt Morten), der bygger på en anden kendt historie om denne helgen. På kalkmaleriet ser man ham som soldat siddende på sin hest, mens han skærer et stykke af sin officerskappe for at give den til en fattig tigger. Derfor regnes Sankt Morten for skytshelgen for fattige og tiggere.

Kirkens Frobenius-orgel har 41 stemmer og blev bygget i 1975.

Eksterne kilder og henvisninger 
 Sankt Mortens Kirke hos KortTilKirken.dk
 Sankt Mortens Kirke i bogværket Danmarks Kirker (udg. af Nationalmuseet)

Kirker i Næstved Kommune
Kirker i Roskilde Stift
Bygninger, konstruktioner og anlæg i Næstved
Kirker i Præstø Amt
Apurímac (region)

Apurímac er en region i det centrale Peru. Den grænser til Cusco mod øst, Ayacucho mod vest, Arequipa og Ayacucho mod syd. Regionens navn stammer fra sproget quechua og betyder Gud taler.

Perus regioner
Tomb Raider Chronicles

Tomb Raider Chronicles er femte computerspil i Eidos Interactives Tomb Raider-serie. Det er udviklet af Core Design, og blev udgivet 24. november 2000. Det fortsætter cliffhangerafslutningen fra Tomb Raider: The Last Revelation, hvor hovedpersonen Lara Croft formodes død og efterladt i et kollapset tempel. Ved en forening af venner af Croft-familien udveksles minder om Lara. Disse mindeudvekslinger er forløberne til spilbare flashbacks, der udgør spillets egentlige indhold. Indeværende udgivelse er også den første i serien, der inkluderer en level editor.

Gameplay 
Tomb Raider Chronicles spænder indholdsmæssigt over fire flashbackmissioner, der ikke har nogen direkte forbindelse til hinanden. Traditionelt for serien, er spillet designet som et kombineret platform-, action- og adventurespil, der essentielt handler om at løse gåder og eliminere modstandere. Lara er i stand til at gå, løbe, kravle, hoppe, svømme, dykke, mm.

Historie 

I Tomb Raider: The Last Revelation jagtede Lara Croft en artefakt i Egypten, men blev efterladt i ruinerne af et kollapset tempel. Croft-familiens trofaste butler gennem mange år, Winston Smith, inviterer nogle venner med sig hjem, og de udveksler deres minder om Lara.

I Tomb Raider: The Angel of Darkness afsløres det, at Laras gamle mentor, Werner Von Croy, gravede hende fri af ruinerne i Egypten. Men hun var efterfølgende aldrig i stand til at tilgive Werner, for begivenhederne optil hendes isolering i ruinerne.

Modtagelse 
Erik Peterson fra IGN vurderer Chronicles til 6,3 / 10, og forklarer at spillet blandt andet er grafisk forbedret og til tider imponerende, men at det generelt mangler originalitet i forhold til de tidligere titler, og at flere gåder og baner er direkte barnlige og betragtes som jokes. Erik tilføjer, at Core Design kun har tilføjet minimale ændringer til gameplayet, foruden at "falde ned fra høje afsatser, lade sit våben og falde ned igen."

Fodnoter 

Computerspil fra 2000
Chronicles
Dreamcast-spil
Macintosh-spil
PlayStation-spil
Windows-spil
Nørre Snede Kirke

Nørre Snede kirke ligger i Nørre Snede Sogn, i Ikast-Brande Provsti (Viborg Stift). Sognet ligger i Ikast-Brande Kommune (tidligere Nørre-Snede Kommune); indtil Kommunalreformen i 1970 lå det i Vrads Herred (Skanderborg Amt).

Kirken var i middelalderen viet til Sankt Mikael. I nærheden af kirken ligger en helligkilde, og kirken har formodentlig været en søgt valfartskirke, hvilket kan forklare, at man har bygget så stor en kirke på dette ret øde sted. Apsis, kor og skib er opført af i romansk tid af granitkvadre over skråkantsokkel. Apsiden er delt i tre fag af halvsøjler, der øverst bærer en rundbuefrise. Syddøren er delvist bevaret i brug, norddøren anes i murværket. Romanske vinduer ses i apsis og i nordmuren. I skibets sydmur ses reliefkvadre med dyr, en løve en hund og en hest. I tårnets vestmur ses syddørens tympanon med dobbeltløve. Tårn og våbenhus er opført i sengotisk tid. Tårnets overdel blev kraftigt ommuret i nyere tid. Døren fra våbenhuset til skibet er fra 1604. På kirkegården ses en gravhøj, som ifølge sagnet skulle være kastet over Kong Snio (eller Snede), hans dronning skulle have ligget i en tilsvarende høj, som nu er forsvundet.

Kor og skib fik indbygget hvælv i sengotisk tid, samtidig blev apsis afskilret fra koret og indrettet til sakristi. Altertavlen er fra omkring 1860 med maleri af C. Schleisner. Prædikestolen er fra slutningen af 1500-tallet. Dele af det gamle stoleværk med snitværk er benyttet i det nuværende. Under restaurering af tårnfaget afdækkedes kalkmalerier på sydvæggen, her ses rester af Sankt Georgs kamp mod dragen samt rester af et Livshjul.

Den romanske granitfont har to par dobbeltløver på kummen (Mackeprang 265). Fonten blev udstillet på Danmarksudstillingen i London 1948, på en udstillingsrække i USA i 1960 og på Vikingeudstillingen i Paris, Berlin og København i 1992-93

Galleri

Eksterne kilder og henvisninger 

 Hideko Bondesen på nordenskirker.dk 
 Nørre Snede Kirke hos KortTilKirken.dk
 Nørre Snede Kirke hos danmarkskirker.natmus.dk (Danmarks Kirker, Nationalmuseet)

Kirker i Ikast-Brande Kommune
Kirker i Skanderborg Amt
Kirker i Viborg Stift
Kirke
Tomb Raider: The Angel of Darkness

Tomb Raider: The Angel of Darkness er sjette computerspil i Eidos Interactives Tomb Raider-serie, og sidste udgivelse fra Core Design, hvorefter Crystal Dynamics overtog fremtidig udvikling. Soundtracket er komponeret af Peter Connelly og Martin Iveson, og indspillet med London Symphony Orchestra. Det fortsætter historien fra Tomb Raider: The Last Revelation og Tomb Raider Chronicles hvor Lara Croft formodes død og efterladt i et kollapset tempel i Egypten.

Gameplay

Historie

Modtagelse 
Johannes Wørts fra gamepad.dk giver 3½, blandt andet fordi at "for hver ny udgivelse har fans af den smækre Lara Croft, været nødt til at græde en smule og håbe på at det blev bedre næste gang. Det gjorde det bare ikke..." Stefan K. Larsen fra boomtown.dk giver 6 / 10, hvor især gameplayet, vurderet til 2, trækker gennemsnittet ned. Anmelderen skrev følgende om gameplayet: "Elendig styring, sløve animationer, dårlige kameravinkler, tydeligt ufærdigt produkt".

Spillet fik generelt ikke en god modtagelse, og producer på Tomb Raider: Legend mener at Core Design mistede passionen for deres eget spil da de lavede The Angel of Darkness.

Fodnoter 

Computerspil fra 2003
The Angel of Darkness
Macintosh-spil
PlayStation 2-spil
Windows-spil
Palma de Mallorca

Palma de Mallorca () er hovedstaden i den spanske autonome region de Baleariske Øer og den største by på øen Mallorca, idet halvdelen af øens befolkning bor i byen - byen havde således 413,781 indbyggere i 2008. I 2006 boede der 55.230 udlændinge eller 14,7% af byens indbyggere i byen. 

Byens største indtægt er turisme, som udgør 80% af byens indtægter. 

På grund af den store turisme er Palma de Mallorcas lufthavn den tredje største lufthavn i Spanien efter Madrid Lufthavn og Barcelona Lufthavn. Lufthavnen er beliggende 8 km øst for Palma de Mallorca. I 1992 var der ca. 98.000 starter og landinger i lufthavnen. I 2006 var antallet af starter og landinger forøget til 190.280.

Kilder
Crystal Dynamics

Crystal Dynamics er en amerikansk computerspilsudvikler lokaliseret i San Francisco, og stiftet i 1992. Crystal blev opkøbt i 1998 af Eidos Interactive, og har siden været en såkaldt "in-house developer."

Crystal Dynamics overtog Tomb Raider-serien fra Core Design fra og med Tomb Raider: Legend, hvor spillet og dets protagonist Lara Croft, undergik store forandringer for at eliminere kritikken fra den seneste udgivelse i serien. Siden har Crystal produceret de to efterfølgende titler, Tomb Raider: Anniversary og Tomb Raider: Underworld. Toby Gard, den originale skaber af Lara Croft, assisterede Crystal under designet af Legend og Anniversary, og var blandt andet ansat som ledende designer på sidstnævnte. Gard forlod før udgivelse af Tomb Raider II Core Design, fordi han ikke brød sig om den retning serien og heltinden var på vej i.

Eksterne henvisninger 

 Crystal Dynamics
 Eidos Interactive

Etableret i 1992
Computerspilsvirksomheder fra USA
Manierisme

Manierismen eller senrenæssancen er en kunstretning, der i det 16. århundrede fulgte efter højrenæssancen og blev efterfulgt af barokken. Manierismen kendetegnes ved overdrevent langstrakte skikkelser og forkærlighed for overbroderede klædedragter og perspektivisk opereres der med meget stærke forkortninger.

Fremtrædende manierister 
 Pontormo
 Bronzino
 El Greco

Eksterne kilder og henvisninger 

Stilperioder
Grand Island (Nebraska)

Grand Island er en amerikansk by og administrativt centrum for det amerikanske county Hall County, i staten Nebraska. I 2005 havde byen et indbyggertal på .

Ekstern henvisning
Grand Islands hjemmeside 

Byer i Nebraska
Frederick (Maryland)

Frederick er en amerikansk by og administrativt centrum i det amerikanske county Frederick County, i staten Maryland. Byen har  indbyggere.

Referencer

Eksterne henvisninger 

 Fredericks hjemmeside (engelsk) 

Byer i Maryland
Javier Otxoa

Javier Otxoa Palacios (i medierne også omtalt som Javier Ochoa) (født den 30. august 1974 i Barakaldo, Vizcaya, Spanien, død 24. august 2018) var en professionel cykelrytter.

Han var i sin karrieres storhedstid en del af det berømte Kelme-mandskab, der typisk forbindes med sine mange specialiserede bjergryttere i Tour de France.

Javier Otxoa Palacios' vandt en etapesejr på kongeetapen af Tour de France 2000, da han kom først over målstregen på toppen af Hautacam.

I februar 2001 blev Javier og hans tvillingebror, Ricardo, påkørt af en bilist under en træningsseance. Ricardo døde. Javier overlevede ulykken, men lå i koma i adskillige måneder derefter og var blevet stærkt handicappet.

Heldigvis kunne han senere genoptage cyklingen. Dette resulterede i, at han ved de Paralympiske Sommerlege i Athen 2004 vandt både en guld- og en sølvmedalje.

Referencer

Eksterne henvisninger 

 

Mandlige cykelryttere fra Spanien
Skorup Kirke

Skorup kirke er en kirke i Silkeborg Provsti (Århus Stift). Kirken og sognet ligger mellem Fårvang og Thorsø, i Silkeborg Kommune, (før 2007 Gjern Kommune); indtil Kommunalreformen i 1970 lå det i Gjern Herred (Skanderborg Amt).

Kor og skib er opført i romansk tid af granitkvadre over skråkantsokkel. Murværket blev kraftigt omsat i 1856, ved denne omsætning forsvandt de oprindelige døre og andre enkeltheder, enkelte karmsten ses i murværket, desuden ses en tympanon på kirkegården og en søjlekapitæl. Portalresterne tyder på tilknytning til portalerne i Linå Kirke. Våbenhuset mod vest og tagrytteren stammer fra 1887, i våbenhuset er ophængt flere gravsten.

Kor og skib har flade trælofter. I korbuen er indsat to kragsten, den søndre har slyngornamenter. Altertavlen er fra 1635 med våben for Mogens Høg og hans to hustruer, Helvig Lindenov og Christence Rosenkrantz, tavlen er beslægtet med tavlerne i Vrads Kirke og Funder Kirke. Et altertavlemaleri af T.M.Jensen fra 1856 er ophængt i kirken. Prædikestolen i nygotik er fra midten af 1800-tallet.

Granitfonten er af nyere dato. Fonten i Tvilum Kirke kan ifølge Mouritz Mackeprang stamme fra Skorup, ifølge Danmarks Kirker skulle Skorups romanske granitfont stå i Søbygårds have.

På siden Epitafier og gravsten kan man se slægtstavler for Mogens Høg og hans hustruer

Eksterne kilder og henvisninger 

 Skorup Kirke  hos nordenskirker.dk
 Skorup Kirke hos KortTilKirken.dk
 Skorup Kirke hos danmarkskirker.natmus.dk (Danmarks Kirker, Nationalmuseet)

Kirker i Silkeborg Kommune
Kirker i Skanderborg Amt
Kirker i Århus Stift
Kurt Jacobsen

Kurt Jacobsen (født 1954) er professor i virksomhedshistorie ved Handelshøjskolen i København og dr. phil. i 1993 på en biografi om Aksel Larsen. 

Han var lærer på Den Røde Højskole 1984-1989; korrespondent for Land og Folk i Moskva 1989-1990; historiker i GN Store Nord 1993-1997. Har bl.a. skrevet bøger om DKP og Sovjetunionen. Han arbejder med store danske virksomheders historie og udgav i 1997 bogen Den Røde Tråd om Det Store Nordiske Telegraf-Selskab. Han var medlem af DKU og Komm.S. fra 1973 og medlem af DKP 1975-1991.

Det var som Land og Folk-korrespondent, at Kurt Jacobsen i 1989 fandt oplysninger i de sovjetiske arkiver om Arne Munch-Petersens skæbne. 

I 2007 blev Jacobsen og Klaus Larsens bog Ve og velfærd. Læger, sundhed og samfund gennem 200 år nr. 4 ved Dansk Historisk Fællesråd prisuddeling Årets historiske bog.

Referencer

Eksterne henvisninger 
Kurt Jacobsens webside på Copenhagen Business School

Historikere fra Danmark
Ansatte ved Copenhagen Business School
Politikere fra DKP
Erhvervshistorikere fra Danmark
Marxister fra Danmark
Dansksprogede forfattere fra Danmark
Herluf Bidstrup

Christian Hans Herluf Bidstrup (født 10. september 1912 i Berlin, død 26. december 1988 i Lillerød) var en dansk kunstner og satiriker.

Søn af dekorationsmaleren Hermod Gustav Bidstrup og Augusta Emma Bertha Schmidt. Debuterede som tegner på sin 20 års fødselsdag i 1932 i Berlingske Tidende, men havde allerede i en alder af 14 år haft to tegninger med på en udstilling om børnekunst i Kunstboden i Hyskenstræde i København.

Bidstrup var ansat som bladtegner på den kommunistiske avis Land og Folk efter 2. verdenskrig frem til sin død i 1988. Uddannet som maler på Kunstakademiet. Har givet bidrag til bøger og tidsskrifterne Hjemmet Søndag, Kulturkampen og Social-Demokraten i mellemkrigsårene. Under Anden Verdenskrig tegnede han for Social-Demokraten og Ellen Hørups Forældrebladet. Efter besættelsen tegnede han for Frit Danmark.

Udover sin omfattende bladtegnings virksomhed, producerede Bidstrup også plakater og han illustrerede talrige bøger og litterære udgivelser, heriblandt Dekameron (Boccaccio), Djævlens Penge (Hans Kirk), enkelte udgivelser af Hans Scherfig, diverse børnebøger, lærebøger i ind- og udland, samt egne og kollaborative rejsebeskrivelser.

Bidstrup havde mange udlandsophold over hele verden, især talrige besøg i de daværende socialistiske lande, og han var i sin tid blandt de mest kendte danske kunstnere i udlandet. I den tidligere Østblok bidrog han blandt andet til den sovjetiske avis Pravda og han lavede tegnefilm i DDR.

Priser og udmærkelser 
Herluf Bidstrup modtog en lang række priser, især i udlandet og internationalt. Mange af priserne var relaterede til den internationale socialistiske og kommunistiske bevægelse, men ikke alle.

 Lenins fredspris, 1964
 Arbejdets røde fanes orden, USSR
 Æresmedlem af Unescos internationale Kunstnerforbund, 1974
 Æresmedlem af det sovjetiske Kunstakademi, 1974 
 Flere ordener og priser fra DDR, USSR og Bulgarien, heriblandt æresborger i den bulgarske by Gabrovo
 Kulturfondens hæderspris, 1981

Litteratur 
Blandt Bidstrups omfattende produktion kan følgende fremhæves:
 "Bid og Vid", årlig udgivelse (1940-1982), Forlaget Tiden
 "Tegninger gennem 20 år", Forlaget Tiden (1952)
 "Kinarejse", Forlaget Tiden (1956)
 "Set i Sovjetunionen", APN (1968)
 "Tegninger gennem 50 år", Forlaget Tiden (1972)
 "Vietnam i Streg", Arbejderforlaget (1985)

Retrospektive publikationer: 
 Hanne Abildgaaard: "Satire og Humor" (2004), Arbejdermuseet

Kilder 
 Kunstner: Herluf Bidstrup på Kunstindeks Danmark & Weilbachs Kunstnerleksikon
 Brændingen: Herluf Bidstrup (1912-1988), tegner på loekkenikunsten.dk

Referencer

Eksterne henvisninger 
 
 Herluf Bidstrup – Cartoons 
 Biografi, Familierne Anker & Bidstrup, på bidstrup.cc
 

Kommunister fra Danmark
Tegnere fra Danmark
Personer fra Berlin
Danskere i 1900-tallet
Personer i Kraks Blå Bog (afdøde)
Hilary Hahn

Hilary Hahn (født 27. november 1979 i Lexington, Virginia) er en amerikansk violinist.

Hun har bl.a. udgivet cd'er med violinmusik af J.S. Bach, Johannes Brahms og Dmitrij Sjostakovitj.

Hilary Hahn begyndte at spille violin en måned før sin fire års fødselsdag.

Udgivelser 
 Hilary Hahn Plays Bach (1997)
 Beethoven Violin Concerto/Bernstein Serenade (1999)
 Barber & Meyer Violin Concertos (2000)
 Brahms & Sravinsky Violin Concertos (2001)
 Mendelssohn & Shostakovich Concertos (2002)
 Bach Concertos (2003)
 Tha Village Motion Picture Soundtrack (2004)
 Elgar: Violin Concerto (2005)
 Mozart: Violin Sonatas (2005)
 To Russia My Homeland (2005)
 Paganini: Violin Concerto No. 1/Spohr: Violin Concerto No. 8 – Gesangsszene (2006)
 Witch's Web (2006)
 Fork in the Road (2007)
 Schoenberg: Violin Concerto/Sibelius: Violin Concerto (2008)

Eksterne henvisninger 

 
 

Violinister fra USA